LEVELEZŐ TAGOZAT – **gyakorlati jegy, vagy minősített aláírás esetén**

**Tantárgyi tematika és félévi követelményrendszer, MAO1119 és MAO1119L**

**Régi magyarországi irodalom I.**

**Féléves tematika:**

1. A gyakorlati jegy megszerzésének feltételei. A régi magyar irodalom fogalma, korszakai. A félév során tárgyalt két periódusról (ősköltészet, középkori magyar irodalom) általában.
2. A magyar ősköltészet fontosabb műfajai (munkadal, siratóének, sámánének, mese, monda, hősi ének). Irodalom és népköltészet viszonya.
3. Fontosabb oklevelek az Árpád-házi királyok idejéből. Királytükrök és intelmek. Szent István intelmei Imre herceghez.
4. Történeti irodalom a magyar középkorban. A krónika és a gesta fogalma. Anonymus Gesta Hungaroruma.
5. Kézai Simon Gesta Hungarorum című munkája és a hun-magyar rokonság kérdése. A Képes krónika.
6. Fontosabb középkori legendáink. Szent László alakja középkori irodalmunkban. Ősi örökség a Szent László-legenda falképein.
7. Szent Margit legendája. Margit alakja a magyar irodalomban.
8. A prédikáció műfaja. Halotti beszéd és Könyörgés. Retorikai elemek első magyar szövegemlékünkben.
9. A középkori Mária-himnuszok. A planctus és a szekvencia fogalma. Első magyar nyelvű verses emlékünk, az Ómagyar Mária-siralom.
10. A magyar középkor XIX. és XX. századi magyar irodalmunkban. (Kiemelt téma: Zách Felicián történetének feldolgozásai.)
11. Ratkó József: Segítsd a királyt! című drámája I.
12. Ratkó József: Segítsd a királyt! című drámája II.
13. Zárthelyi dolgozat.
14. A félévi munka áttekintése, összegzése. A hallgatók értékelése.

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:** *A gyakorlati jegy megszerzésének feltétele: eredményes zárthelyi dolgozat írása, házi dolgozat benyújtása, aktív részvétel a szemináriumi munkában. A zárthelyi dolgozatokat az utolsó előtti szemináriumon (az utolsó konzultáción) írják meg a hallgatók. A házi dolgozat címe: Szent Margit alakja Gárdonyi Géza Isten rabjai című regényében. Beadási határidő: november 15. (Levelezősöknek: megegyezés szerint.)*

***A félévközi ellenőrzések követelményei: Az eredményes zárthelyi dolgozat megírásához szükséges a szemináriumon (vagy konzultáción) addig megbeszélt témák és a következő kézikönyv ismerete: A magyar irodalom története 1. Akadémiai Kiadó, Budapest, 1964. (A 190. oldalig.) A házi dolgozat elkészítéséhez a következő szakirodalom ajánlott:***

***Kispéter András: Gárdonyi Géza. Gondolat Kiadó, Budapest, 1972.***

***Z. Szalai Sándor: Gárdonyi Géza. Szépirodalmi Könyvkiadó, Budapest, 1977.***

***Lipp Tamás: Így élt Gárdonyi Géza. Móra Ferenc Könyvkiadó, 1989.***

***Tarbay Ede: A szent és az árnyéka. In: Gyermekirodalomra vezérlő kalauz. Szent István Társulat, Budapest, 1999.***

**Az érdemjegy kialakításának módja:**

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel), minősített aláírással záruló számonkérés esetén az elégtelen érdemjegy javítását a vizsgaidőszakban egyszer kísérelheti meg a hallgató.

Nyíregyháza, 2019. szeptember

Dr. Antal Attila